Digitaalringhääling

Digitaalringhääling (lühend DB, ingl digital broadcasting) on ringhääling, milles raadio- ja televisioonisaadete edastamine põhineb digitaaltehnikal.

Edastamiseks vajaliku digitaalsignaali saamiseks tuleb analoogsignaal digiteerida ja tihendada (pakkida). Et ülekandetrakti mahuks võimalikult palju infot, moodustatakse mitmest programmist multipleksid (programmipaketid), mis edastatakse kaabli-, satelliidi- või antennivõrgu kaudu.

Digitaalringhäälingu edastussüsteemide standardeid
Raadioringhääling:
DAB (Digital Audio Broadcasting) – raadioprogrammide edastamiseks maapealse antennivõrgu kaudu VHF ja UHF-sagedusalas;
DAB+ – DAB-süsteemi edasiarendus, mis kasutab parendatud koodekit (tihendussüsteemi);
DRM (Digital Radio Mondiale) – digitaalse kitsaribalise ringhäälingusüsteemi standard signaalide edastamiseks senise AM-ringhäälingu lainealadel (lühi-, kesk- ja pikklainel); 
DRM+ – DRM-süsteemi edasiarendus kasutamiseks ultralühilainel; mõeldud asendama praegust analoogsignaaliedastust.

Teleringhääling:
DVB-T (Digital Video Broadcasting – Terrestrial) – televisiooniprogrammide edastamiseks maapealse antennivõrgu kaudu;
DVB-C (Digital Video Broadcast – Cable) – televisiooniprogrammide edastamiseks kaablivõrgu kaudu.

Maapealse leviga raadioringhäälingu süsteemide võrdlusandmeid 
OmadusDAB DAB+DRMDRM+ Sagedused MHz  174–240 (VHF-3),  1452–1492 (1,5 GHz ribas)  174–240 (VHF-3),  1452–1492 (1,5 GHz ribas)  AM-ringhäälingu sagedused (lühi-, kesk- ja pikklaine) 87,5–108 (ultralühilaine) Kasutusel  Euroopas, Aasias  Euroopas  Kogu maailmas  (Arendusjärgus) Audiokoodek  Musicam  AAC  AAC-SBRAAC Programme multipleksis Keskmiselt 6  Keskmiselt 12  1–41–5 Multipleksi ribalaius kHz  1500  1500  4,5/5/9/10/18/20  50/100 Programmi edastuskiirus kbit/s  32–256  24–256   5–48  100–300Heli kvaliteet  Hea  Väga hea  Keskmine  Väga hea

Vaata ka
Digitelevisioon
DAB
DRM
Internetiraadio
Digitelevisioon

Kategooria:Raadio